સહુથી વધુ તકલીફ દાયક બદનામી આ જ છે. આજકાલ નાડીવૈદ્યોના રાફડા ફાટી નીકળ્યા છે, પણ જેને સાચી નાડી આવડતી હોય એવા તો આંગળીના વેઢે ગણાય એટલા જ વધ્યા છે. બીજું કે આયુર્વેદ માં નાડી સિવાય બીજી સાત એમ ટોટલ 8 પરીક્ષા બતાવી છે અને હાલ રોગ ની તપાસ કરવાના રીપોર્ટસ અને સાધનો ખુબ એડવાન્સ આવી ગયા હોવાથી નાડી ના ચક્કરમાં પડ્યા કરતા એનો સહારો લેવો વધુ યોગ્ય હોય છે.બીજું કે નાડી પ્રત્યક્ષ અનુભવ કરી શીખવાડે એવો ગુરુ જોઈએ એવા ગુરુ હવે રહ્યા જ નથી. માત્ર પ્રશ્ન પૂછી પ્રશ્ન પરીક્ષા થી રોગ વિષે જાણકારી મળી જાય તો બીજા ચક્કરમાં કેમ પડવું? બીજું કે લ્યો સાહેબ મારી નાડી જોઇને કહી દયો કે મને શું તકલીફ છે એ ફાયરીંગ જોઈ ગાડીના સ્પેરપાર્ટ્સ ચકાસવા જેવું છે. જુના જમાનામાં રાણીના હાથે દોરી બાંધી બીજી રૂમમાં દોરી તપાસી વૈદ્યો કહી દેતા કે રાણી એ આગલા દિવસે શું ખાધું હતું? આવી વાહિયાત વાતો ચલાવાય છે. નાડી કરતા ટેકનોલોજીને વૈદ્યો મહત્વ આપે છે. માત્ર નાડી નહીં પણ નાડી, મળ, મૂત્ર, અવાજ, જીભ, ચામડી-સ્પર્શ, આંખો, શરીરનો બાંધો વગેરે તમામ એન્ગલથી તમારા રોગની વૈદ્ય પરીક્ષા કરે એ તમારે આગ્રહ રાખવો જરૂરી છે.